Hr Raino Sepp					Teie 04.02.2014  nr 1-7/44-1
Siseministeerium 				Meie 21.02.2014 nr 2-2/1232-2

	
Eelnõu kooskõlastamine

Täname Siseministeeriumi edastamast Päästeametile kooskõlastamiseks infosüsteemi Sõiduk haldamise korra käskkirja eelnõu. Päästeametil on antud eelnõu kohta järgmised ettepanekud:

1)	Eelnõu punktist 6.1 jätta välja teine lause;
Eelnõu p 6.1 teine lause sätestab, et andmeid säilitatakse digitaalselt. Eelnõu p 11.1 sätestab, et andmeid säilitatakse infosüsteemis elektroonilisel kujul. Seega on tegemist tarbetu kordusega ning mõistlik oleks andmete säilitamine sätestada ühes punktis tervikuna.

2)	Eelnõu punktis 8 sätestada asutuse peakasutaja õigused ning täpsustada eelnõu punkti 8.2.6;
Eelnõu punktis 8.2.6 on sätestatud tavakasutaja õigused, kuid reguleerimata on asutuse peakasutaja õigused. Segaseks jääb veel asjaolu, et kas eelnõu p 8.2.6.1 süsteemi administraatorina mõeldakse asutuse peakasutajat või administraatorit kui teenuse haldurit? Eelnõu p 8.2.1 ei ole sellist kasutaja taset, et mõista eelnõu p 8.2.6 tervikuna (nt kas p 8.2.6 on rollid ja õigused jaotatud asutuse vaates?).

3)	Eelnõu punkti 8.2.5 teine lause muuta ja sõnastada järgmiselt:
„Tavakasutaja rolli(d) määrab asutuse peakasutaja.“

4)	Eelnõu punkt 8.2.10 esimene lause muuta ja sõnastada järgmiselt:
„Täpsemad infosüsteemile juurdepääsu tingimused ja kord kehtestatakse vajadusel asutuse sees.“

Eelnõu p 8 reguleerib piisavalt täpselt infosüsteemile juurdepääsu ning jääb ebaselgeks, mida peaks asutuse juht veel asutuse sees täiendavalt reguleerima. Seega oleks mõistlik asutuse juhile anda võimalus täpsemad infosüsteemi juurdepääsu tingimused ja kord vajadusel kehtestada. Sarnast sõnastust kasutatakse ka eelnõu punktis 14.4. Lisaks on asutuse peadirektorile antud põhimäärusega pädevus kinnitada sisemist töökorraldust reguleerivad juhendid ning korrad.

5)	Eelnõu punkt 14.4 jätta välja
Eelnõu punkt 14 reguleerib infosüsteemi kasutajate suhtlust ja arendusettepanekute esitamist üldiselt, kus sätestatakse listid, kuhu ettepanekud, puudused ja vead tuleb esitada. Arvestades, et eelnõu p 8.2.4 teise lause kohaselt iga valitsemisala asutuse kohta on lubatud määrata kuni kaks peakasutajat, siis oleks otstarbekas eelnõu p 14 sätestada, et ettepanekuid ja arendusettepanekuid esitab asutuse peakasutaja. Sellisel juhul ei oleks asutuse juhil vajalik ettepanekute esitamise korda täiendavalt kehtestada.

6)	Eelnõu punktis 14.3 sätestada, kes haldab arendusettepanekute esitamise listi.

7)	Teeme ettepaneku kaaluda infosüsteemi „Sõiduk“ loomist asutusesisene andmekoguna  ning kinnitada antud kord andmekogu põhimäärusena.

Lugupidamisega

(allkirjastatud digitaalselt)
Kuno Tammearu
peadirektor

Argo Länik 628 2043
Argo.Länik@rescue.ee
Eneken Kost 628 2082
Eneken.Kost@rescue.ee